3. การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์

+----------------------+-----------------------------------------------+
| หลอดอลูมิเนียมชนิดนิ่ม     | สำหรับบ                                        |
|                      | รรจุ ยาสีฟัน, ผลิตภัณฑ์สีผม, เวชภัณฑ์, ครีม, กาว และอื่นๆ |
+----------------------+-----------------------------------------------+
| ภาชนะสำหรับบรรจ       | สำหรับบรรจุ เครื่องสำอาง, ผลิตภัณฑ์บำรุงเส้นผม,        |
| ุแก๊ส และผลิตภัณฑ์แอโรโซล | น้ำหอม, สเปรย์ระงับกลิ่นกาย, ผลิตภัณฑ์ที่ใช้ในบ้าน และอื่นๆ |
+----------------------+-----------------------------------------------+
| ภ                    | ได้แก่ หลอดอลูมิเนียม สำหรับบรรจุยาเม็ด,              |
| าชนะอลูมิเนียมชนิดผนังแข็ง | ตัวปากกาเคมีเมจิก,                               |
|                      |                                               |
|                      | กระป๋องแป้ง และอื่นๆ                              |
+----------------------+-----------------------------------------------+
| ขวดอลูมิเนียม           | สำหรับบรรจุ เครื่องสำอาง , ยาฆ่าแมลง เป็นต้น         |
+----------------------+-----------------------------------------------+
| งาน                  | ได้แก่ ภาชนะทรงกระบอกที่ใช้บรรจุชิ้นส่วนไฟฟ้า,          |
| ประดิษฐ์ทางเทคนิคปั๊มขึ้นรูป | กระบอกคอนเดนเซอร์ เป็นต้น                        |
+----------------------+-----------------------------------------------+
| เหรียญอลูมิเนียม         | สำหรับใช้ในการผลิตหลอดและกระป๋องอลูมิเนียม           |
| คอยล์อลูมิเนียม          |                                               |
| แผ่นอลูมิเนียม           |                                               |
+----------------------+-----------------------------------------------+

บริษัทมิได้เป็นเจ้าของทรัพย์สินทางปัญญา ลิขสิทธิ์ หรือ สิทธิบัตรใด ๆ

3.2 การตลาดและสภาวะการแข่งขัน

บริษัทดำเนินกิจการเป็นผู้ส่งออก ในปริมาณสูงอย่างต่อเนื่อง ในปี 2551
บริษัทเป็นผู้ผลิตหลอดและกระป๋องอลูมิเนียมอัดขึ้นรูปรายใหญ่ที่สุดในทวีปเอเชีย
สามารถผลิตได้มากกว่า 612 ล้าน ชิ้นต่อปี ในขณะที่ผลผลิตทั่วโลกคิดเป็นปริมาณเกินกว่า 16,000
ล้านชิ้นต่อปี ซึ่งสะท้อนให้เห็นว่า แม้บริษัท จะสามารถก้าวขึ้นสู่ผู้ผลิตรายใหญ่ที่สุดในเอเชีย
หากเมื่อเทียบกับขนาดของตลาดโลก จะพบว่า บริษัทมีส่วนแบ่งการตลาดเพียง ร้อยละ 4 เท่านั้น
ดังนี้ แม้ศักยภาพในการผลิตจะเพิ่มมากขึ้น ทว่า เมื่อเทียบกับภาวะการแข่งขันในตลาดโลกแล้ว
บริษัทยังคงต้องเผชิญกับความผันผวน และการต่อสู้ทางการค้าที่ทวีความความรุนแรง ซึ่งนั่นเท่ากับ
บริษัทอาจพบกับความลำบากในการแข่งขันยิ่งขึ้นในปีถัดไป

ลูกค้าบริษัทต่างชาติขนาดใหญ่จำนวนมากจะสั่งซื้อบรรจุภัณฑ์จากบริษัท
แต่มีลูกค้ารายเล็กๆบางรายในภูมิภาคนี้ ที่ไปซื้อจากผู้ผลิตรายเล็กอื่นๆ ซึ่งก็คือ
บรรดาผู้ผลิตที่เป็นคู่แข่งของบริษัท ที่ประกอบกิจการอยู่ในประเทศอินโดนีเซีย และจีน
ในกรณีที่คู่แข่งของบริษัทเสนอขาย

สินค้าในราคาที่ถูกกว่า แต่คุณภาพด้อยกว่า ดังนั้น หากบริษัทยังคงรักษาคุณภาพไว้ได้
ความสามารถในการแข่งขันของบริษัทจะยังคงมีอยู่ นอกจากนี้ คุณภาพสินค้าของบริษัทนั้น
เมื่อนำไปเปรียบเทียบกับผู้ผลิตที่สามารถผลิตได้ในแถบยุโรป หรือสหรัฐอเมริกา พบว่า
ราคาสินค้าของบริษัทยังคงถูกกว่า ด้วยเหตุนี้ หากพิจารณาที่ปัจจัยทางด้านคุณภาพและราคา
บริษัทยังคงมีความสามารถในการแข่งขันได้

ในด้านค่าใช้จ่ายในการขนส่งสินค้าไปยังลูกค้าในต่างประเทศ พบว่า
เป็นปัจจัยที่ส่งผลกระทบเชิงลบให้กับบริษัทได้
และเป็นสิ่งหนึ่งที่ลดความสามารถและเป็นอุปสรรคในการส่งออกของบริษัท
ประกอบกับปัญหาเรื่องค่าเงิน และความเสี่ยงที่เกิดจากอัตราแรกเปลี่ยน ทั้งสองปัจจัยนี้
ส่งผลต่อความสามารถในการแข่งขันของบริษัทอย่างแท้จริง

สำหรับธุรกิจเหรียญอลูมิเนียมนั้น
แม้ว่าบริษัทจะพบกับสถาวะการแข่งขันรุนแรงเช่นเดียวกับธุรกิจทางด้านการขายผลิตภัณฑ์อื่น แต่ ณ
ปัจจุบัน บริษัทยังคงมีความสามารถในการผลิตเหรียญอลูมีเนียมได้เป็นรายใหญ่ที่สุดในเอเชีย
โดยขณะนี้ มีส่วนแบ่งตลาดอยู่ที่ประมาณร้อยละ 10 เมื่อเทียบกับส่วนแบ่งตลาดโลก

การจัดหาผลิตภัณฑ์

เพื่อที่จะคงไว้ซึ่งความเป็นผู้นำในประเทศไทยในฐานะผู้ผลิตภาชนะบรรจุภัณฑ์อลูมิเนียมบริษัทได้มีการขยายและเพิ่มกำลังการผลิตอย่างสม่ำเสมอไว้ล่วงหน้า
เพื่อจะได้รองรับปริมาณตามความต้องการที่เพิ่มขึ้น ดังนั้น

บริษัทจึงเป็นผู้ผลิตรายใหญ่ที่สุดในทวีปเอเชียไม่รวมประเทศญี่ปุ่นในประเภทของภาชนะบรรจุภัณฑ์
อลูมิเนียมขึ้นรูป

ณ วันที่ 31 ธันวาคม 2551 บริษัทมีเครื่องจักรและอุปกรณ์ดังต่อไปนี้

-   3 สายการผลิตเหรียญอลูมิเนียม ซึ่งแต่ละสายการผลิตประกอบด้วย เตาหลอม, เตาพัก,
    เครื่องจักรหล่อแบบต่อเนื่อง, เครื่องรีดร้อนและรีดเย็น, เครื่องปั๊มตัดเหรียญ,
    เตาอบเหรียญให้นิ่ม, เครื่องขัดผิวเหรียญ เป็นต้น กำลังการผลิตทั้งสิ้น 20,000 ตันต่อปี

-   9 สายการผลิต สำหรับผลิตกระป๋องอลูมิเนียมขนาดกลางจนถึงขนาดใหญ่
    ซึ่งแต่ละสายการผลิตประกอบด้วย เครื่องโม่เหรียญ, เครื่องปั๊มขึ้นรูป, เครื่องกลึง,
    เครื่องล้าง, เครื่องเคลือบใน, เตาอบให้แห้ง, เครื่องเคลือบแลคเกอร์, เครื่องพิมพ์สี,
    เครื่องเคลือบภายนอก, เตาอบสีให้แห้ง, เครื่องทำคอกระป๋อง

-   14 สายการผลิตหลอดอลูมิเนียม ซึ่งแต่ละสายการผลิตประกอบด้วย เครื่องโม่เหรียญ,
    เครื่องปั๊มขึ้นรูป เครื่องรีดเกลียวและตกแต่งหลอด, เตาอบให้นิ่ม, เครื่องเคลือบใน,
    เตาอบแห้ง, เครื่องเคลือบสีหลอด, เครื่องพิมพ์สี, เตาอบสีพิมพ์ให้แห้ง, เครื่องปิดจุก,
    เครื่องทากาว เป็นต้น

-   5 สายการผลิต สำหรับผลิตภาชนะอลูมิเนียม ขนาดเล็กถึงขนาดกลาง เช่น
    หลอดบรรจุยาเม็ด, ปากกาเคมีเมจิก, กระป๋องอลูมิเนียม เป็นต้น
    ซึ่งแต่ละสายการผลิตประกอบด้วย เครื่องโม่เหรียญ, เครื่องปั๊มขึ้นรูป, เครื่องกลึง,
    เครื่องล้าง, เครื่องเคลือบใน, เครื่องเคลือบสี, เครื่องพิมพ์สี, เตาอบสีให้แห้ง,
    เครื่องทำคอกระป๋อง, เครื่องรีดเกลียว เป็นต้น

นอกจากนี้ บริษัทยังมีเครื่องฉีดจุกพลาสติกซึ่งมีเทคโนโลยีที่ทันสมัยจำนวน 14 เครื่อง
สำหรับผลิตจุกที่ใช้กับภาชนะบรรจุภัณฑ์ของบริษัท บริษัทมีโรงประกอบเครื่องมือ 2 โรง
เพื่อผลิตเครื่องมือ, อะไหล่ชิ้นส่วนต่างๆและพัฒนาเครื่องมืออุปกรณ์ต่าง ๆ ภายในบริษัท

ยอดรวมตัวเลขการผลิตเหรียญ ในปี 2551 เท่ากับ 19,000 ตัน
ยอดรวมตัวเลขการผลิตหลอดอลูมิเนียม กระป๋องอลูมิเนียม หลอดชนิดผนังแข็ง ในปี 2551 เท่ากับ
622 ล้านชิ้น

การจัดหาวัตถุดิบที่ใช้ในการผลิต

วัตถุดิบหลักสำหรับผลิตเหรียญอลูมิเนียมคืออลูมิเนียมแท่ง (Ingots)
ซึ่งบริษัทสั่งซื้อโดยตรงจากผู้ผลิตขั้นต้นหรือส่วนมากอาจจะซื้อผ่านตัวแทนผู้ผลิต
โดยซื้อมาจากผู้จำหน่าย 4 รายในสามประเทศนี้คือ ประเทศสวิสเซอร์แลนด์ ประเทศออสเตรเลีย
และประเทศญี่ปุ่น ในสัดส่วนเฉลี่ยร้อยละ 30 ของแต่ละประเทศ
บริษัทมีสัญญาการซื้อขายวัตถุดิบล่วงหน้าระยะยาวแต่ราคาจะขึ้นอยู่กับราคาตลาดโลหะในกรุงลอนดอน
(London Metal Exchange, LME) บริษัทอาจจะซื้อตามราคา ณ วันซื้อ (Spot Price)
กรรมการผู้จัดการเป็นผู้รับผิดชอบดูแลราคาที่เปลี่ยงแปลงนี้
บริษัทมีหลักในการซื้อเมื่อราคาตลาดเริ่มส่งสัญญาณตก หรือสั่งซื้อในราคาล่วงหน้า
โดยมีระยะเวลาการส่งมอบที่นานถึงสิบปี ส่วนวัตถุดิบหลักในการผลิตหลอดและกระป๋องอลูมิเนียม
คือเหรียญอลูมิเนียม ซึ่งได้มาจากโรงงานผลิตเหรียญของบริษัทเอง

กระบวนการผลิตหรือการกำจัดวัตถุดิบเหลือใช้ มิได้ก่อให้เกิดมลภาวะแต่อย่างใด
และเป็นกระบวนการผลิตที่สะอาดได้ระดับเช่นเดียวกับโรงงานที่ทันสมัยอื่น ๆ ในต่างประเทศ

  3.3 งานที่ยังไม่ได้ส่งมอบ

ไม่มี